मनीष मिश्रा पोलीस अधिकारी होते.

मनिष मिश्रा अनेक वर्षांपासून रस्त्यावरच राहात होते. काही दिवसांपूर्वीच त्यांना या आश्रमात आणलं गेलं आहे. त्यांना भेटायला येणारे पोलीस अधिकारी कधी काळी त्यांचे बॅचमेट होते. 

स्वर्ग सदन आश्रमाचे संचालक पवन सूर्यवंशींनी सांगितलं की, "मनीष मिश्रा इथे नीट राहात आहेत, आश्रमात त्यांची चांगली देखभाल केली जातेय आणि त्यांना बरं वाटतंय. त्यांना भेटायला सतत त्यांचे बॅचमेट येत आहेत आणि त्यांच्या जुन्या दिवसांच्या आठवणी जाग्या करण्याचा प्रयत्न करत आहेत. आमचा प्रयत्न आहे की त्यांना कमीत कमी 4-5 महिने इथे ठेवावं म्हणजे ते पूर्णपणे बरे होतील." 

मनीष मिश्रांची कहाणी जाणून घ्यायची असेल तर आपल्याला थोडं मागे जावं लागेल. 10 नोव्हेंबरला ग्वाल्हेर विधानसभा पोटनिवडणुकांची मतमोजणी चालू होती. त्याच रात्री जवळपास 1.30 वाजता पोलीस खात्याचे दोन डीएसपी गस्त घालत होते. याच सुमारास त्यांना ग्वाल्हेरच्या झाशीरोड भागात एक व्यक्ती थंडीत कुडकुडताना दिसला. 

त्या व्यक्तीची अवस्था पाहून एका अधिकाऱ्याने आपले बुट तर दुसऱ्याने आपलं जॅकेट त्या भिकाऱ्याला दिलं. यानंतर ते दोन्ही अधिकारी तिथून ज... आणखी 4000 वर्णांसाठी लेख सुरू ठेवा:
ायला लागले इतक्यात त्या व्यक्तीने दोन्ही अधिकाऱ्यांना नावानिशी हाक मारली. 

पोलिस अधिकाऱ्याची सध्याची स्थिती

दोन्ही अधिकाऱ्यांना आश्चर्य वाटलं की आपलं नाव या व्यक्तीला कसं माहिती? त्याच्याशी बोलल्यावर कळालं की ते त्यांच्याच बॅचचे पोलीस सब-इन्स्पेक्टर मनीष मिश्रा होते. मिळालेल्या माहितीनुसार मिश्रा गेल्या दहा वर्षांपासून असंच रस्त्यावर राहून जगत आहेत. 

मनीष मिश्रा मध्य प्रदेश पोलिसांच्या 1999 च्या बॅचचे अधिकारी होते. त्यांच्याविषयी म्हटलं जातं की ते उत्तम नेमबाज होते. ज्या दोन पोलीस अधिकाऱ्यांना ते मतमोजणीच्या दिवशी थंडीने कुडकुडत रस्त्यात बसलेले आढळले त्यांची नाव डीएसपी रत्नेश सिंह तोमर आणि विजय भदौरिया आहेत.

बिघडलेलं मानसिक संतुलन 

रत्नेश सिंह तोमर यांनी सांगितलं की, "मानसिक संतुलन बिघडल्यामुळे त्यांची अशी परिस्थिती झाली. आधी ते आपल्या कुटुंबासोबत राहायचे पण घरातून पळून जायचे. त्यामुळे कुटुंबाने त्यांची खबरबात घेणं बंद केलं." 

पोलीस अधिकाऱ्याची अवस्था अशी झाली होती

मनीष यांना आपल्या सोबत घेऊन जाण्याची या दोन्ही अधिकाऱ्यांची इच्छा होती पण त्यांनी जायला नकार दिला. 

त्यानंतर या अधिकाऱ्यांनी मनीष यांना स्वयंसेवी संस्थेमार्फत आश्रमात पाठवून दिलं जिथे आता त्यांची काळजी घेतली जात आहे. मनीष मिश्रा मध्य प्रदेशातल्या शिवपुरीचे आहेत. त्यांचे आई-वडील अजूनही तिथेच असतात पण त्यांचं आता खूप वय झालंय. मनीष मिश्रांची चुलत बहीण चीनमध्ये परराष्ट्र सेवेत अधिकारी आहे. 

सर्वसामान्य जीवन 

आश्रमाचे संचालक पवन सूर्यवंशींनी सांगितलं की चीनमधल्या त्यांच्या बहिणीने फोन करून त्यांची ख्यालीखुशाली विचारली. "त्या म्हणाल्या की त्या लवकरच येतील आणि मनीष मिश्रांची काय मदत करता येते हे पाहातील." 

त्यांच्या शिवपुरीत राहाणाऱ्या कुटुंबाशी आम्ही संपर्क करण्याचा प्रयत्न केला पण त्यांच्याशी बोलणं होऊ शकलं नाही. मनीष मिश्रांनी 2005 ला नोकरी केली. त्या सुमारास त्यांची नेमणूक दातिया जिल्ह्यात झालेली होती. यानंतर त्यांचं मानसिक संतुलन बिघडलं. 

मनीष पूर्वी पोलिस अधिकारी होते.

सुरुवातीला 5 वर्ष ते घरी राहिले. त्यांच्याबद्दल जी माहिती मिळाली त्यावरून असं कळतं की त्यांना ज्या ज्या मानसिक आरोग्य केंद्रात किंवा आश्रमात दाखल केलं तिथून ते पळून गेले. त्यांच्या कुटुंबालाही माहिती नव्हतं की ते कुठे आहेत.

दुसरीकडे मनीष मिश्रांचे जे बॅचमेट त्यांना...